Diari Oficial de la Generalitat Valenciana


Sumari del DOGV 9796, del 26-02-2024 (2024/1557)

ACORD de 21 de febrer de 2024, del Consell, pel qual se separa i es designa una vocalia en el Consell d'Administració de l'Autoritat Portuària de Castelló de la Plana.
-----------------------------------------------------------------------------------------------------------------------------------------------------------------------

### Dades del document

Número de DOGV
:   9796

Data del DOGV
:   26-02-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/1557


Data del document
:   21-02-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Acord

Descriptors 

:   * Conselleria de Medi Ambient, Aigua, Infraestructures i Territori

ACORD de 21 de febrer de 2024, del Consell, pel qual se separa i es designa una vocalia en el Consell d'Administració de l'Autoritat Portuària de Castelló de la Plana. [2024/1557]  
D'acord amb l'article 30.1 del text refós de la Llei de ports de l'Estat i de la marina mercant, aprovat pel Reial decret legislatiu 2/2011, de 5 de setembre, i l'article 2 del Decret 167/2010, de 15 d'octubre, del Consell, pel qual es determina la composició dels consells d'Administració de les autoritats portuàries d'Alacant, Castelló de la Plana i València, el Consell d'Administració de l'Autoritat Portuària de Castelló de la Plana ha d'estar format pel president de l'entitat, el capità marítim i tretze vocals.  
  
L'apartat 2 de l'article 30 de l'esmentat text refós disposa que la designació i separació dels vocals haurà de fer-se necessàriament a proposta de les administracions públiques i entitats i organismes representats en el consell d'Administració; en l'apartat a) indica que l'Administració general de l'Estat hi estarà representada pel capità marítim i per tres vocals, dels quals un pertanyerà a l'Advocacia de l'Estat i un altre a l'organisme públic Ports de l'Estat, a proposta del president d'este organisme, amb una duració dels nomenaments de quatre anys, i que seran renovables.  
  
En l'àmbit de la Comunitat Valenciana, la competència per a la separació i designació dels vocals del Consell d'Administració correspon al Consell, segons l'article 17.b) de la Llei 5/1983, de 30 de desembre, del Consell.  
L'Administració general de l'Estat ha proposat la designació com a vocal del Consell d'Administració de l'Autoritat Portuària de Castelló de la Plana, en representació de l'Administració general de l'Estat, d'Antonia García Valls, en substitució de Soledad Inmaculada Ten Bachero.  
En conseqüència, a proposta de la consellera de Medi Ambient, Aigua, Infraestructures i Territori, el Consell, en la reunió del dia 21 de febrer de 2024,  
  
  
ACORDA  
  
Primer  
La separació com a vocal del Consell d'Administració de l'Autoritat Portuària de Castelló de la Plana, en representació de l'Administració general de l'Estat, de Soledad Inmaculada Ten Bachero.  
  
Segon  
La designació com a vocal del Consell d'Administració de l'Autoritat Portuària de Castelló de la Plana, en representació de l'Administració general de l'Estat, d'Antonia García Valls.  
  
Tercer  
Este acord tindrà efectes, quant a la separació, des del dia de la publicació en el Diari Oficial de la Generalitat Valenciana, i quant a la designació, des de l'endemà de la publicació en el Diari Oficial de la Generalitat Valenciana.  
  
Alacant, 21 de febrer de 2024  
  
La consellera secretària,  
SUSANA CAMARERO BENÍTEZ